Ahomai

Ahomai – Asamo tauta, kilusi iš tajų, kurie su princu Sukapha atvyko į Brahmaputros slėnį 1228 m. ir valdė sritį šešis šimtus metų. Sukapha ir jo įpėdiniai įkūrė Ahomo karalystę (1228–1826 m.), kurią valdė ir išplėtė Ahomų dinastija, kol po 1826 m. Britų-Mianmaro karo, sritis Yandabo sutartimi atiteko britams. Asamo pavadinimas kilo nuo Ahomo karalystės.

Šiuolaikinių ahomų kultūra atsirado susimaišius atvykusiems tajams su vietiniais bamarais ir perėmus hinduizmą. Dauguma Sukaphos palydovų buvo vyrai, kurie vedė vietines moteris. Ahomai asimiliavo keletą vietinių tibetiečių-mianmariečių tautų, tarp jų borahius. Ahomai pripažino savais Ahomo karalystės sąjungininkus. Ahomams perimant indų kultūrą ir religiją, ahomų kalbą pakeitė asamų kalba. Ahomų kalba praktiškai išnyko, ją ritualuose vartoja tik 100–200 šventikų.Dipima Buragohain. Issues of Language Contact and Shift in Tai Ahom

XXI a. pradžioje ahomai pradėjo domėtis ahomų kalbos studijomis ir galvoti apie jos atgaivinimą.Sikhamoni Gohain Boruah & Ranjit Konwar, The Tai Ahom of India and a Study of Their Present Status Hiteswar Saikia College and Sri Ranjit Konwar, Assam Forest Department Per 1901 m. Indijos surašymą 179 000 žmonių pripažino save ahomais. Dabar virš 2 mln. žmonių save laiko ahomais, bet manoma, kad iš viso Indijoje gyvena apie 8 mln. kadaise atvykusių tajų palikuonių.http://www.ethnologue.com/show_language.asp?code=aho

 Išnašos 


Kategorija:Asamo istorija
Kategorija:Pietryčių Azijos tautos
Kategorija:Tajų tautos